Mpologoma Clan

Ekika ky'e Mpologoma kiri mu bika ebiri mu bwakabaka bwa Buganda eya leero ebikkirizibwa okuba nga byajja ne Kabaka Kintu https://www.monitor.co.ug/uganda/news/national/tracing-the-historic-journey-of-kabaka-s-coronation-5138976#story. Mpologoma kigambo mu Luganda ekitegeeza empologoma . Buli muganda alina ekika mwava nga kino kirina kuba kika kya taata we, nga buli kimu kirina omuzirohttps://www.bugandauk.com/en/component/content/article/clans-of-buganda?catid=37&Itemid=395  n'akabbiro bye batakkirizibwa kulya era emiziro gino gikuumibwa ng'akalira k'omwana. Kabaka wa Buganda era amanyiddwa nga  "Mpologoma ya Buganda "  

 Entandikwa y'ekika ky'empologoma 
Ku kasozi Lwaddahttps://www.monitor.co.ug/uganda/news/national/police-fail-to-mediate-mpologoma-clan-gen-kayanja-land-dispute--4380928 e Matuggahttps://lambula.net/location/matugga mu ssaza Kyadondo mu disitulikiti y'e Wakisohttps://wakiso.go.ug/events-2/locations/ Kabaka Kintu kwe yakuba olubiri lwe olukulu. Okulukuba ,  yasooka  kuzuula nti ekifo kino kirungi nnyo bweyali ayigga ensolo okuva mu lubiri lwe olw'e Kanyanya. Ekika ky'empologoma kyatandika, Kabaka kintuhttps://www.youtube.com/watch?v=J3Hn6b6nMws&t=1249s bweyali mu lubiri lwe olw'e Lwadda empologoma neziwulugumira ku kasozi  Kasalirwe akali okumpi n'akasozi  Lwadda e Matugga mu ssaza ly'e Kyaddondohttps://www.newvision.co.ug/category/amawulire/abessaza-kyadondo-balonze-nnalulungi-webyobul-BUK_135262 mu disitulikiti y'e Wakisohttps://wakiso.go.ug/about-us/ leero mu Uganda. Abantu baali bawangaalira mu kutya olw'ensolo zino enkambwe era ne kabak kintu kkyamwenyamizanga .Kabaka Kintu bweyawulira okuwuluguma kwempologoma, yatumya mutabani omukulu ssebuganda eyali omuzizi w'ensolo kungwa agende azige empologoma ezo.

Bweyali agenda okusisinkana kitaawe eyali amuyise, Ssebuganda yayitira ku lubiri lwa kitaawe olw'e Kanyanya nanonayo nnyina Nambi Nantuttululuhttps://www.monitor.co.ug/uganda/special-reports/uganda-50/dindo-hill-home-of-buganda-s-first-man-1514508 eyali eyali olubuto ne bagenda bonna mu lubiri e Lwadda gye yasisinkanira Kabaka kintu  .

Kigambibwa nti ne Kabaka Kintu omuyiggo yagwenyigiramu.  Bwebaatuuka ku kyalo Nasse  ku kasozi Kasalirwe omuyiggo kwe gwayindira , baatandika okusaggula n'okugoba enspolo zino era ensolo eyasooka okufubutuka okubalumba ,nga yonna esitudde ekikuzzi kyayo yali mpologoma nsajja era Ssebuganda naagiwuula omuggo gumu n'egwa wansi n'efa.Ng'amaze okutta eyo, nempologoma enkazi nayo yabalumba era nayo naagikuba omuggo neefa.

Kabaka kintu yamuleka ku ttale ng'abaaga empologoma naddayo mu lubiri. Bweyatuuka mu lubiri, yasanga mukyalawe akubyewo ezadde lya balongo.

Bwatyo Kabaka Kintu yatuma mukodomi we Kawuuzumo era gweyali afudde omumbowahttps://www.monitor.co.ug/uganda/lifestyle/reviews-profiles/abambowa-the-men-who-protect-the-kabaka-1548844 mu lubiri agende ku ttale mutabani we Ssebuganda gyeyali abaagira empologoma amutegeeze nga nnyina bweyali azadde abalongo nti era amuleetere ne ku nnyama y'empologoma  n'omuggo gweyakozesa okutta empologoma.Ng'amaze okubaaga empologoma Ssebuganda nga bweyalagirwa kitaawe yakwata emu kunnyama n'omuggo gweyakozesa okutta empologoma naayolekera mu lubiri. Yasanga Kabaka Kintu ali mu lukiiko era naamuwa omuggo gweyattisa empologoma.Kabaka kintu olwamuwa omuggo yagukwata naagutunuulira n'amala naguteeka wansi.Ate naagujja wansi naddamu naagutunuulira  era naaguzza wansi ..Yakola bwatyo emirundi egiwera era omulundi ogwasembayo yagukwta naddamu naagutunuulira nga bwagamba nti "wamma guno ssi muggo buggo, luwagga". 

Ennyama y'empologoma gye yaleeta yafumbibwa, emu neeyokyebwa okuliibwa abantu abaali mu lukiiko ..Ssebuganda naye yatwalako ennyama ewuwe era emu neefumbibwa okuba  eye'ekyeggulo ekiro ekyo n'emu neeyokyebwa. Ekyegulo nga kiyidde, batuula wansi nebeebaza jajja Ddunguhttps://www.youtube.com/watch?v=T7jZq1KPFos lubaale w'okuyigga mu Buganda ne balya. Oluvannyuma lw'okulya ku nnyama y'empologoma, abantu bonna mu lubiri lwa kabaka Kintu  n'ewa Ssebuganda abaalya ku nnyama y'empologoma baafuna okukyankalana omwali embiro, okulumwa embuto era baasesema nnyo. Enkeera, kabaka Kintu yatuma omumbowawe Kawuuzuumo agende ategeeze mutabani we Ssebuganda  Ssebuganda ku kukyankalana kwe baafuna  n'ebizibu ebyabatuukako oluvannyuma lwokulya ennyama y'empologoma n'era amutegeeze nti omuggo  gweyakozesa okutta empologome n'entebe gye yamusanga atuddemu ng'amuleetedde omuggo byali bifuuse amayinja. Mu ngeri y'emu Ssebuganda kyu makya okwo yasindika omubaka ategeeze kitaawe ekyali kimutuuseeko n'abeewuwe mu  kiro bwe baalya ku nnyama y'empologoma, naye ababaka bano bombi baakozesa amakubo ganjawulo. Omumbowa Kawuuzuumo bweyatuuka ewa Ssebuganda nakitegeera nti n'ewa Ssebuganda baali bafunnye obuzibu bwe bumu oluvannyuma lw'okulya ku nnyama y'empologoma ng'abaali mu lubiri lwa Kabaka Kintu, teyeebuuza ku muntu yenna naye yakunganya bukunganya nnyama yonna eyali esigaddewo ewa Ssebuganda neyo eyali ku kyoto ku misito ng'eyokebwa nagenda nayo mu lubiri.Nera yakunganya ennyama yonna eyali esigaddewo mu lubiri obutaleka kifi kyonna mabega ,naagitwala yonna naagisuula mu mugga Nakiduduma.

Bweyalaba ekyali kimutuuseeko n'abantu be  abaalya ku nnyama y'empologoma  era ne bweyawulira ekyali kituuse  ku ku bantu ewa mutabaniwe abaalya  ku nnyama y'empologoma ,yalangirira ye kennyini ,abaana be n'abazukkulu  obutaddamu kulya nnyama ya mpologoma ekyavaako ekika ky'empologoma okutandika. N'era kyakkirizibwa  nti singa balya ennya\ma y'empologoma nate ,bandifuna okukyankalana okusingawo bwogeraageranya ne kwebaafuna.

Abeddira empologoma ebiseera ebimu bayitibwa balangira na bambejja kubanga ekika kyabwe kyava mu mutabani wa kabaka Kintu omukulu ate nga kabaka azaala balangira na bambejja .

 Amasiga agakola ekika ky'empologoma  

Nga mu bika byonna ebya Buganda, ne mu kika ky'empologpoma bwova ku Ssebuganda Namuguzi omukulu w'ekika ku ntikko  ng'odda wansi mu nsengeka y'ekika, kirina amasiga abiri mu mwenda ( bwova ku w'akasolya ) era okusinzira ku buwangwa n'enonno za Buganda mu bika byonna  ab'amasiga bano beebaba baali abaana ba jajja omukulu w'ekika ekyo eyasooka.Mu bika ebisinga ebya Buganda, obukulembeze mu masiga gano bwa nsikirano. Gano ge masiga abiri mwomwenda ag'ekika ky'empologoma wansi w'omukulu w'ekika Ssebuganda Namuguzi 

 Tebwakedde
 Nnyalwa e Bbanda mu ssaza Buddu ( Mu disitulikiti y'e Masaka ennene eyawamu )
 Kiyuuka e Birongo mu  ssaza Buddu  ( Mu disoitulikiti y'e Masaka ennene eyawamu )
 Kimaka
 Masengere
 Lumeeme
 Mubbi Walutta e Bugiri Kkojja mu ssaza Kyaggwe ( Mu disitulikiti y'e Mukono )
 Katajjwa e Mitondo mu ssaza Buddu  ( Mu disitulikiti y'e Masaka ennene eyawamu )
 Wassaggo e Lwadda mu ssaza Kyaddondo   ( Mu disitulikiti y'e Wakiso )
 Ssembiro e Kkulambiro mu ssaza Kyaddondo ( Mu disitulikiti y'e Wakiso  )
 Kirubaale e  Ziroobwe mu ssaza Bulemeezi ( Mu disitulikiti y'e  Luweero )
 Luguma
 Kabengwa e Bubengwa mu ssaza ly'e Bulemeezi ( Mu disitulikiti y'e  Luweero )
 Kawemula e Buwemula mu ssaza ly'e  Ggomba ( Mu disitulikiti y'e Ggomba )
 Kannajje e Kijujjusa mu ssaza ly'e Buddu ( Mu disitulikiti y'e Masaka ennene eyawamu )
 Ssegamwenge e Lwadda mu ssaza ly'e  Kyaddondo   ( Mu disitulikiti y'e Wakiso )
 Kasendwa e Kajuna mu ssaza ly'e Buddu ( Mu disitulikiti y'e Masaka ennene eyawamu )
 Lubanjwa e Lusiriba  mu ssaza  Mawokota (Mu disitulikiti y'e Mpigi) 
 Makaayi e Namboole mu ssaza ly'e Kyaddondo https://baanabakintucultur.wixsite.com/baanabakintusa/single-post/2017/10/07/ssaabasajja-kabaka-agenda-alambula-ebifo-ebyenjawulo-mu-ssaza-lyekyadondo-ku-nkola-eya-bu( Mu disitulikiti y'e Wakiso )
 Mpuuta Kakadde e Mpuku mu ssaza ly'e  Kyaggwe ( Mu disitulikiti y'e Mukono )
 Ggolooba 
 Lule e Mpaffe mu ssaza  Mawokota ( Mu disitulikiti y'e Mpigi )
 Ssagala at Butenzi  mu ssaza ly'e Buddu (Mu disoitulikiti y'e Masaka ennene eyawamu)
 Kyalongo
 Kkukumba e Kibindu mu ssaza ly'e  Buddu (Mu disitulikiti y'e Masaka ennene eyawamu)
 Ggonjaagabwe
 Lubyayi e Kasaka mu  ssaza ly'e  Buddu (Mu disitulikiti y'e Masakahttps://masaka.go.ug/district-profile/ ennene eyawamu)
 Mululu e Kasumba Kasalirwe Kyaddondo  ( mu disitulikiti y'e Wakiso)
 Kiroomu e Katalemwa mu ssaza ly'e  Kyaddondo ( mu disitulikiti y'e Wakisohttps://www.internationalcitiesofpeace.org/cities-listing/wakiso-uganda/)

 Amannya g’ekika 
Agamu ku mannya agatuumibwa mu kika ky'empologoma kuliko gano wammanga   https://www.bugandauk.com/en/component/content/article/clans-of-buganda?catid=37&Itemid=395

 Amannya agatuumibwa abaana 'abalenzi 
 Ggenza
 Jjuuko
 Kalema
 Kasagga
 Kasalirwe
 Kayemba
 Kayondo
 Kibuule
 Kimbugwe
 Kiyimba
 Kisekka
 Kitowoolo
 Lubuulwa
 Lubyayihttps://www.youtube.com/watch?v=H_A0m6630rU
 Luwaga
 Luwemba
 Makaayi
 Mululu
 Ntale
 Ssebandeke
 Ssebuwufu
 Ssekibuule
 Ssembwa
 Sserwadda
 Ssuuna

 Amannya agatuumibwa abaana abawala 
 Nabadda
 Nabisere
 Nabuwufu
 Naggenza
 Najjuuko
 Nakalema
 Nakasagga
 Nakayondo
 Nakibuule
 Nakimbugwe
 Nakisozi
 Nakitowoolo
 Nakisekka
 Nakiyimba
 Nalubyayihttps://www.youtube.com/watch?v=H_A0m6630rU
 Naluwaga
 Naluwemba
 Nalwadda
 Namazzi
 Nantale
 Nassiwa
 Nassolol
 Nassuuna.

 Obubaka obukwata ku kika. 
+ Ekika Obubaka Omuziro Mpologoma Akabbiro Ngo Obutaka bw'ekika Lwadda, Kyaddondo Omubaka w'omukulu w'ekika e Bungereza Margaret D Ntale, omuwandiisi w’ebitabo Omukulu w'ekika (Omukulu ow'akasolya)  Ssebuganda Namuguzi Omubala gw'ekika Ssebuganda Namuguzi Omutaka ffe Lwadda kyagaba tasaba tasaaga.
Ssebuganda Namuguzi Omutaka ffe Lwadda bwaba anatabaala asaabira ku kyoto. Ssebuganda Namuguzi Omutaka ffe Lwadda akaabira Kasagga. Ssebuganda Namuguzi Omutaka ffe Lwadda atambula masajja. Ggwe mpagi gwe Luwaga. https://www.bugandauk.com/en/component/content/article/clans-of-buganda?catid=37&Itemid=395Omukulu w'ekika aliko okuva mu mwezi ogwomunaana 2024Erukaana Lukanga

 Agamu ku mannya g'ekika ky'empologoma n'ebigambo n'ensibuko yaago 

 Namuguzi:  Erinnya Namuguzi lyatandikira ku Ssegamwenge, mutabani wa Ssebuganda eyawerekera omulangira Kalemeera okugenda e Bunyoro okukola .Ssegamwenge e Bunyoro yasuubulayo enkumbi nnyingi zeyaleeta naaziguza Abaganda ekyaviiraako okumutuuma Namuguzi nga bakiggya mu kigambo ky'oluganda okugula okutegeeza oyo agula enkumbi naaziguza Abagandahttps://www.youtube.com/watch?v=H_A0m6630rU
 Kassaga : Erinnya lino lyava ku musajja omunyoro eyali amanyiddwa nga Misagga eyagobwa Ssekakbaka Jjuuko ne Namuguzi Ggenza Zziizziiri  okuva mu e  Bulemeezi . Kabaka Jjuuko bweyawa Namuguzi ekifo ekyo, ne kituumibwa Kasagga era nerifuuka erinnya ery'ekika okujjukira Misagga omunyoro eyali atuula e Bulemeezihttps://www.youtube.com/watch?v=H_A0m6630rU .
 Luwaga : Erinnya lino lyatuumibwa omuggo Ssebuganda gweyattisa  empologoma nga Kabaka Kintu agutendereza nti " guno ssi muggo wabula luwaga".Okuva awo.luwaga neritandika okutuumibwa ng'erinnya mu kika ky'empologoma.
 Kawemula: Erinnya lino lyatandikira ku Ssekabaka Kateregga eyatuma mutabani wa Namuguzi okugenda okulwanyisa abanyoro e Ggomba kyokka ne bamuwangulirayo.Bino Kabaka Katergga olwamugwa mu matu naagamba omugabe nga awemudde Obuganda ,n'erinnya nerikala mu kika lwa mugabe oyohttps://www.youtube.com/watch?v=H_A0m6630rU&t=244s
 Kireega: Erinnya lino lyava ku kiragiro kya Kintu eri Ssebuganda okuleega obugoma bubiri .Ssebuganda olwafuna ekiragiro kino, naye yalagira mutabani we Mululu Kireega okuleega engoma ezo Kabaka Kintu zeyali asabye era erinnya nerikalahttps://www.youtube.com/watch?v=J3Hn6b6nMws

 Oluyimba lw'ekika ky'empologoma ( Mpologoma clan Anthem) 

Empologoma ye ffe, ffe mpologoma

Ensolo zonna zitya empologoma

Ffe bazzukulu ba Ssebuganda Namuguzi 

e Lwadda mu Kyaddondo gyali..

Omutanda atumanyi ffe ab'empologoma

era kitwesimisa bwobeera gwe?

Wulira omubala https://buganda.or.ug/clan/mpologoma-clan/ogwaffe gwogera

"Ssebuganda Namuguzi kyagaba, tasaaga

omutaka Ssebuganda Namuguzi atambula masajja

bwaba anaatabaala asaabira ku kyoto.

Ssebuganda Namuguzi omutaka  w'e Lwadda

akaabira Kasagga. Gwe mpagi gwe luwaga....gwe mpagi gwe luwaga""Empologoma akabbiro y'engo

n'amasiga agaffe gali abiri mu munaana\

Omutaka Kireega ye katikkiro w'empologoma,

n'obwa Kireega bwa nsikirano

Ssegamwenge y'oyo  ow'essiga

jajja Namuguzi mwava

alamula empologoma .



Wullira omubala ogwaffe gwogera"Ssebuganda Namuguzi kyagaba ,tasaaga

omutaka Ssebuganda Namuguzi atambula masajja

bwaba anaatabaala asaabira ku kyoto....

Ssebuganda Namuguzi omutaka  w'e Lwadda

akaabira Kasagga....

Gwe mpagi gwe luwagaa...

Gwe mpagi... gwe luwagaa.....""

Katajjwa, oyo wa ssiga, yaakomaga

olubugo olusumikirwa omutanda.... 

Lubyayi, mu Buddu eri e Kasaka

yakomaga olwa Nnaalinya lubuga.... 

Ab'empologoma kukola na kunnyweza

butaka ,e Lwadda jajja Namuguzi

gyali alinze.

Okuleega mujaguzo ogwo gwaffe,

era bwe bumu ku buweereza bwaffe

eri Kabaka.

Twenyumiriza okuleega

engoma zino mujaguzo

tetuva ku lusegere lw'omutanda...

Kale nno mujaguzo bwezivuga,

omutima ogwaffe gubuuka ffe ng'abempologoma. 

Wulira omubala ogwaffe gwogera

"Ssebuganda Namuguzi kyagaba ,tasaaga

omutaka Ssebuganda Namuguzi atambula masajja

bwaba anaatabaala asaabira ku kyoto....

Ssebuganda Namuguzi omutaka w'e Lwadda

akaabira Kasagga....

Gwe mpagi gwe luwaga....

gwe mpagi gwe luwaga""

Empologoma kika kya kitiibwa

jajja Namuhuzi amuzaala

ye Kabaka Kintu

Ffe ab'empologoma

tuli bambejja n'abalangira abasibuka

mu kabaka Kintu.

Kino ekika kyaffe bakyegomba kuba

kya ttutumu, kwogatta ebyafaayo

lutotto

Empologoma nga ya kitiibwa 

emanyi okweyiggira erina amanyi..

Bwendayira nnyinimu

kitegeeza mweri empologoma

twesiimye abeddira empologoma

Katonda jajjaffe amukuume

jajja Namuguzi, Obuganda

ne Mutaddwamu.

Wulira omubala ogwaffe gwogera

"Ssebuganda Namuguzi kyagaba ,tasaaga

omutaka Ssebuganda Namuguzi atambula masajja

bwaba anaatabaala asaabira ku kyoto....

Ssebuganda Namuguzi omutaka w'e Lwadda

akaabira Kasagga....

Gwe mpagi gwe luwaga....

gwe mpagi gwe luwaga ""

 Emirimu gy'ekika ky'empologoma mu bwakabaka bwa Buganda 

 Ab'ekika ky'empologoma beebavunaanyizibwa  ku kuleega engoma za mujaguzo mu bwakabaka bwa Buganda era omulimu guno gukulemberwamu omutaka mu kika ky'empologpoma ayitibwa Kasumba Kireega owokukasozi Kasalirwe era ngono nera ye katikkiro w'omukulu wekika era nga obuvunaanyizibwa buno bwa nsikirano.
 Ssebuganda Namuguzi omukulu w'ekika ky'empologoma  yasooka okutema evvuunike wonna kabaka wabeera asiimye okukuba olubiri lwe..
 Ab'empologoma beebakomaga embugo za Kabaka n'abambejja

 Ebifo eby'ebyafaayo n'ebyobulambuzi  ebiri ku Lwadda  obutaka bw'ekika obukulu 

 Entebe ey'ejinja  awatikkirwa Ssebuganda ng'amaze okulondebwa ng'omukulu w'ekika engeri ekifo kino gyekiri eky'ensikirano
 Ekyoto ekigatta ebika byonna ebya Buganda era nga kiwanuuzibwa nti Kabaka Kintu ye yakikumanga okugattirako ebika bya Buganda
 Ejjinja Luwaga erigambibwa nti gwe gwali omuggo Ssebuganda gweyakozesa okutta empologoma nga bagenze okuziyiggahttps://www.youtube.com/watch?v=J3Hn6b6nMws 
 Ejjinja Nakisozi
 Oluzzi oluyitibwa Nakibuule
 Enju ya Kabaka Kintu

 Kassaga obutaka obulala obwe'kika ky'emplogoma 
Ekika ky'empologoma era kirina obutaka obulala e Kasagga mu ssaza Bulemeezihttps://buganda.or.ug/counties/ ng'ekigambo Kasagga bwekiwulirwa  mu mubala gw'ekika nti "Namuguzi akaabira Kasagga" 

 Laba ne 

 Ekika ky' eMpindi
 Ekika ky'ougave

 Ebijuliziddwahttps://www.newvision.co.ug/category/amawulire/omukulu-wekika-kyempologoma-omuggya-ayanjuddw-BUK_150781 
 https://www.newvision.co.ug/category/amawulire/omukulu-wekika-kyempologoma-omuggya-ayanjuddw-BUK_150781https://www.youtube.com/watch?v=7BWQNjBY0b4&list=RD7BWQNjBY0b4&start_radio=1




 https://www.newvision.co.ug/category/amawulire/omukulu-wekika-kyempologoma-omuggya-ayanjuddw-BUK_150781